
MIEMBRONAN Dl PARLATINO Dl 
BRAZIL, GUATEMALA. MEXICO. EL SALVADOR, 
NICARAGUA.A BISHITA ARUBA 


Riba invitacion di e consehero di go- 
biemo di Aruba, Sr. Betico Croes a 
bishita nos isla miembronan di Parlatino 
di Brazil, Guatemala, Mexico, E1 Salva- 
dor y Nicaragua. Durante e fm di siman 
cu e personanan aki tabata na Aruba, 
gobiemo insular a percura pa un bon 
programma y alavez tur informacion 
encuanto di e causa di e pueblo a worde 
splica. Tambe un idea di e resultado di e 
referendum a worde duna na e tan alto 
gobemantenan. Señor Betico Croes, 
consehero general di gobiemo insular, 
cual gobiemo a worde eligi a base di e 
programa aki, a duna en detalles un idea 
di e deseo di nos pueblo. Tambe ela bisa 
cu ta su deseo cu e mensahe aki lo 
ser transmiti door di e diferente 
representantenan aki pa nan respec- 
tivo gobiemonan. Despues represen- 
tantenan di Brazil, E1 Salvador, 
Guatemala y Mexico a dirigi palabra, 
bisando di tin tur respet pa e lucha y de- 


Betico Croes, consehero general di gobierno insular di Aruba dirigiendo 
palabra na miembronan di “Parlatino” , durante nan bishita na Aruba. 

historia y a conta e lucha di nan pais, 
prome di a obtene independencia. 

Tabata un sorpresa di por a mira un 
Aruba asina adelanta cu hopi turista y 
hotelnan grandi y luhoso. 

E parlamentarionan a keda sorprendi di 
e trato aki na Aruba y a comprende e 
diferencia di nos mentalidad cu otro 


Reprcsentante di Mexico den 
“Parlatino”, diñgiendo palahra. 


paisnan. 

Tur tabata di acuerdo cu Aruba tin un 
gran futuro y cu e pueblo Arubano mes- 
ter ta orguyoso di ta biba riba un isla 
asina. E miembronan di ‘Parlatino’’ aki 
a haya ocasion pa conoce nos isla y hasi 
compras. Hopi tabata e palabranan di 
admiracion’cu miembronan di “Parlati- 
no” tabata tin pa un isla chiquito, pero 
cu tanto progreso. Cu esaki gobierno di 
Aruba cu tin como principal punto di 
nan programa,e independencia di Amba, 
a logra hasi e lucha y deseo di nos 
pueblo conoci, na mas paisnan manera, 
Brazil, Mexico, E1 Salvador, Guatemala 
y Nicaragua. 


Miembro di Parlatino di Cuatema- 
la, expresando palabranan di reco- 
nocemento pa Aruba su indepen- 
dencia. 

18 Dl MAART: 

GRANDEMENTE RECORDA Y CELEBRA 



Un bista di celebracion di 18 di Maart 1977 na Colegio San Hose, na Sta. 
Cruz. Sr. Betico Croes, consehero general di gobierno insular tabata invita- 
do especial. 



Un multitud grandi a participa den e marcha di celebracion dia 18 di Maart 
1977, organisa pa gobierno insular. 


Aña pasa 18 di maart nos himno y 
bandera a worde inaugura oficialmente 
dilanti un multitud di miles y miles di 
persona. Esaki tabata e acto mas emo- 
cional cu e pueblo a presencia den su 
historia. E aña aki e ordenansa di nos 
himno y bandera a keda aproba den 
parlamento haciendo asina nos himno 
y bandera oñcial. Awor nos tin un 
himno y bandera oficial cu ta exigi res- 
pet y honor di nos pueblo y mundo 
henter. 

CELEBRACION DI PROMER AÑA 
DI EXISTENCIA DI NOS HIMNO Y 
BANDERA 

Gobiemo a nombra y instala un 
comision cu tabata tin como meta, orga- 
nisa diferente actividadnan pa celebra e 
gran fecha aki. Ta deseo di B.C. di 
Aruba cu algun dia e dia aki lo worde 
celebra como un dia nacional na nos 
isla. E comision tabata bao presidencia 
di Sr. Godfried Eman, mientras cu e 
otro miembronan ta: Tico Kuiperi, hi. 
Jong, Holmo Henriquez, Rhoda Steen- 
huizen-Frigerio, Betico Croes (consehe- 
ro) Julio Maduro (vice presidente) Al- 
bert Eman , August Croes, Atan Lee, 
Maybeline Arends-Croes, Rufo Odor, 
Milo Croes y Cobi Angela. 

Na tur schoolnan di Aruba, bandera di 
Aruba a.worde hisa oficialmente, mien- 
tras cu nos himno a ser toca y canta 
door di alumnonan di school. Ta pro- 
mer biaha despues di hopi aña cu un 
celebracion oficial a tuma lugar na nos 
schoolnan local. Hopi mayoman a asis- 
ti na e ceremonia oficial aki. Despues 
gobiemo di Aruba a duna tur estudian- 
te un ‘treat“. Tabata un bista impresio- 
nante di a mira e bandera di Amba hisa 
na diferente lugaman oficial di Aruba. 
Tabata un bon idea di gobierno insular 
di Aruba pa stimula nos hubentud, pa 
respeta y aprecia nos himno y bandera 
desde awor. 

PARADA DI CELEBRACION, COM- 
BINA CU UN CEREMONIA OFICIAL 
DEN WILHELMINA STADION 
For di dilanti di oficina principal di 
gobiemo insular na Oranjestad un para- 
da di celebracion cu tlambew a sali pa 
m?s o menos 7’or di anochi dia 18 di 
maart 1977. Miles y miles di persona a 
tuma parti na e parada aki, cual a worde 
encabesa pa diputadonan, consehero di 
gobiemo insular di Aruba y miembro- 
nan di eilandsraad. 

Un gmpo grandi bisti cu uniform, re- 
presentando e bandera di Aruba a es- 
coita e personanan ariba menciona. Tur 


participante na e parada di celebracion 
tabata carga e bandera di Ambay flam- 
bew. Tabata un bista unico e anochi aki. 

CELEBRACION DEN WILHELMINA 
STADION 

Un enorme cantidad di persona cual 
a representa un mayoria grandi di nos 
pueblo a yena nos stadion Wilhelmina 
pa presencia celebracion di prome aña 
di nos himno y bandera. Tabata un 
bista hopi colorido, ora e banderanan 
di Amba, cualnan a worde carga pa e 
presentenán, a bay laira. 


CEREMONIA OFICIAL 
Despues cu e himno di Aruba a 
worde toca y cu e bandera di Aruba 
a ser hisa, diferente personanan di nos 
comunidad a hiba palabra. e.o. Sr. Fifi 
Eman, diputado Nel Oduber, Sr. 
Chinto Erasmus, Sr. John Hart, Srta. 
Daisy Correa y finalmente consehero 
di gobierno di Aruba, Sr. Betico Croes. 
Pa clausura e gran dia aki, cu pueblo 
di Aruba ta orguyoso di dje, a sigui 
un show musical tipico. 

Pueblo di Aruba por mira atras.celebra- 
cion di un gran dia, haci na un manera 
masha especial. 

Otro bista di e multitud grandi, dia 18 di Maart 1977. Momento cu e himno oficial di Aruba a worde toca y 

canta dia 18 di Maart 1977, den Wilhelmina Stadion. 


PUEBLO DIARUBA A VOTA PA INDEPENDENCIA 
REFERENDUM: EXITO GRANDI 



Miembronan di comision di informacion encuanto referendum, entregan- 
do na B.C. di Aruba, un resiunen di nait trabow, haci. en conexion cu re- 
ferendiun. 


Apesar di tur contratiempo cu go- 
biemo insular a encontra den organisa- 
mento di e referendum, toch e comi- 
sion organisador a logra di haci di e 
referendum un gran exito. Ta riba con- 
seho di tanto Hulanda como Nacionnan 
Uni cu e referendum aki a worde orga- 
nisa. Gobemantenan capas, cumpliendo 
cu e programa di nan partido y alavez 
cu e peticion di tanto Hulanda como 
Nacionnan Uni pa organisa un sondeo 
publico, a organisa e referendum aki. 
Cuanto problema tanto gobiemo como 
e comision organisador a ricibi for di di- 
ferente instancianan aki na Aruba, pero 
nada por a stroba e trabao di e comision 
organisador. 

COMISION DI INFORMACION 
Naturalmente mirando cu ta trata di 
algo serio esta e futuro destino di nos 
pueblo, gobiemo a instala un comision 
di informacion, cual tabata consisti di e 
siguiente personanan: Sr. Carlos Bislip, 
presidente, Lloyd Fritzroy van Putten, 
Leo Yarzagaray, Albert Eman, Domini- 
co Flemming, Godfried Eman, John 
Hart, Atan Lee y consehero Mr> John 
v/d Kuyp. E comision tabata tin como 
tarea, pa percura pa pueblo, organisa- 
cionnan, Club y schoolnan por haya 
suficiente informacion encuanto e re- 
ferendum. Nan a organisa diferente 

Un bista di bishitantenan di exterior, dia di referendum. 


debate y forum, na television y den dis- 
trictonan. Gobiemo insular tumando 
na consideracion seriedad di e referen- 
dum, na unda pueblo mester dicidi ariba 
e ftituro estatal di Aruba, a percura pa 
pueblo a haya tur clase di informacion 
cu nan ta desea. Mas aun pa nan ta na al- 
tura di tur loke ta sosode despues di e 
independencia di nos isla. Pa bisa ber- 
dad, e comision a haci un bon trabao y 
pueblo a ricibi tur clase di informacion 
cu nan tabata desea. Pa no bisa cu ta 
Aruba completo a haya informacion ne- 
cesario, si por ser bisa cu e gran mayoria 
di nos comunidad por a sigui e debate- 
nan via Radio, television y resumennan 
den corant, mientras cu cada famia a 
recibi un “Brochure” en cuanto di e re- 
ferendum na nan cas. Cu un palabra 
pueblo tabata debidamente informa pa 
or tuma un desicion, encuanto di nos 

,uro estructura estatal den e referen- 
tm. E comunicacion tabata formidable 
y oor ser bisa cu e comision di informa- 
apesar di hopi critica, a haci nan 
un exito completo. 

BISHITANTENAN DI EXTERIOR PA 
EREFERENDUM 

Como observador pa e referendum a 
bin representantenan di paisnan, manera 
Chile, Venezuela, Puerto Rico y Cor- 
sow, mientras cu for di diferente otro 
pais a bin periodistanan. cu tabata tin e- 
logio pa e forma cu e referendum a ser 
organisa. 


RESULTADO DI REFERENDUM 
Di e 37.346 personanan cu tabata tin 
derecho di a bay uma electoral dia di 
referendum, nada menos cu un record 
di 26.144 a vota na fabor di un inde- 
pendencia di nos isla, mientras cu sola- 
mente 1.0. > a vota na fabor di un fe- 


deracion y 3.617 voto tabata invalido. 
Esaki ta nifica cu 83°/o di e votadornan 
a vota pa un independencia pa Aruba. 
Gobiemo di Aruba, comision di infor- 
macion y comision organisador di e re- 
ferendum por a mira nan trabao cumpli 
cu exito. 


MAYORIA 01 CARETERANAN AKI NA ARUBA L0 
WORDE RECONSTRUI 0F DRECHA 



Apertura di caretera, Kibaima- Tanki Flip. 


Añanan largo nos careteranan tabata 
den situacion deplorable. Apesar cu 
Aruba ta un isla turistico, gobiernonan 
anterior nunca a percura pa cu Aruba 
tin careteranan representable. Cuanto 
acidente a socede pa motibo cu caretera- 
nan tabata den mal estado? Automobi- 
listanan tabata critica.cu nan autonan 
nobo tabata wordo danja o kibra pa 
motibo di e mal careteranan. E diputa- 
donan actual, cu ta representa un mayo- 
ria grandi di nos pueblo si a mira e si- 
tuacion deplorable di nos careteranan y 
a cuminsa a penas algun dia despues cu 
nan a forma gobiemo insular, cu plan- 
nan pa mehora mas tanto posibel nos 
careteranan local. 

E gobiemo actual no a interesa pa 
mehora cierto careteranan so, pero a 
mira e necesidad pa drecha o renoba tur 
careteranan aki na Aruba. Duro ta wor- 
de traha pa mas pronto finalisa tur e 
careteranan cu diariamente ta worde 
ocupa door di nos automobilistanan. 

Coriendo rond ariba Aruba bo por npa- 
ra cu e situacion a cambia y cu bo por ta 
orguyoso di mayoria di nos careteranan. 
Den e presupuesto di e aña aki tin poni 
trahamento y drechamento di diferente 
otro careteranan di Aruba 
Nunca antes un gobierno a realisa esaki 
y ta un lastima cu e gobiemonan ante- 
rior a neglisha esaki, haciendo cu awor 
tur cos a bira caro, cu e gobierno actual 
mester inverti basta placa pa pone nos 
careteranan den bon condicion. Nos 
bishitantenan ta desea un Aruba repre- 
sentable y nos gobiemo ta cumpli. 


Finalisacion di caretera, Matividiri, 
Sta. Cruz, Siribana , Angochi y 
terminando na Coba Lodo. Esaki 
ta e caretera di mas largo cu a 
worde drecha. 


AÑA Dl AGRICULTURA PESCA Y CRIA 


Pa añanan largo tanto Agricultura, 
Cria como Pesca a worde neglisha por 
completo aki na Amba. 

Mayoria di nos hendenan a bai traha na 
Lago o den sector turistico. Esaki ta so- 
cede cu cualquier pais den progreso, 
pero nunca un gobiemo mester lubida 
un di e pilaman principal di cada econo- 
mia,cu ta,percura pa produci bo propio 
cuminda y alavez mantene prijs di di- 
ferente comestiblenan mas abao posi- 
ble. E gobiemonan den pasado a lubida 
esaki por completo cu e consequencia 
cu Aruba a bira seco, poco hende ta 
dedica nan mes na pesca y mayoria di e 
damnan no a worde manteni mientras 
cu otronan a desaparece por completo. 
E gobiemo actual, realisando cu Agri- 
cultura, Pesca y Cria ta importante pa 
cualquier pais, a pone nan,como un di e 
puntonan principal di su programa. 

CRITICA 

Den diferente reunionnan, miembro- 
nan di oposicion den parlamento di 
Amba ta critica cu demasiado placa ta 
worde gasta na Agricultura, Pesca y 
Cria. Pero e señornan aki ta lubida cu pa 
cuminsa di nobo cu algo, semper ta exigi 
hopi placa. Cuminsando cu agricultura, 
pesca y cria aki na Aruba, ta nifica cu 
esaki ta yuda cu hopi comestible por 
bira mas barata. Y alavez nos ta produci 
parcialmente nos propio comestible. 
Hopi di nos antepasadonan tabata biba 
solamente di agricultura,pesca y cria. 



□EN COMPLETD MARCHA 


Carnenan “Blackbelly“ a yega Aruba. 

ILUMINACION BANDA 
01 NOS 


Tur caminda di mundo agricultura, pes- 
ca y cria ta un fuente flho di entrada y 
trabao. 

Expertonan Intemacional a duna di 
conoce cu agricultura ta posibel na 
Aruba y door di agricultura, esaki ta 
haci posible cu cria por tuma lugar cu 
mas facilidaH 

Actualmente nan ta terminando cu co- 
bamento di damnan preparando di e 
manera ey pa e temporada di awacero. 
T’asina cu actualmente, practicamente 
den tur districto di Aruba tin un dam 
coba. Esnan interesa por haya tur clase 
di informacion na departamento di agri- 
cultura. Purba y lo bo realisa cu tur cos 
ta posibel, basta cu tin e amor y volun- 
tad pa esaki. 


PESCA 

Manera a worde priminti asina go- 
biemo ta cumpli. Apesar cu nos isla ta 
rondona di un lama blauw y yen di 
pisca toch nunca antes e gobiemonan di 
pasado a dedica atencion na e parti va- 
lioso aki, cu por crea trabao pa diferen- 
te di nos hendenan. Tambe asina 
gobiemo ta percura pa e prijs di cumin- 
da di lama por baha y evitando alaves 
e scarsedad riba e tereno aki. Gobiemo 
insular a priminti di laga hasi un estudio 
door di expertonan intemacional y dia 
16 di April a yega Amba 3 experto 
Peruano contrata pa gobiemo insular di 
Aruba, pastudia e recursonan cu tin den 
fondo di lama rond di Aruba. Pa facilita 
trabao di e expertonan, gobiemo insular 
a huur for di un compania p a di Cu- 
mana,- Venezuela, un boto bc . equipay 
un tripulacion capacita pa tal estudio. E 
expertonan a haci 10 pa 12 ora di son- 
deo y estudi . E sondeo di lama a duna 
resultado sa isfactorio y altamente po- 
sitivo pa desaroyo di pesqueria na 
Aruba. Tambe a tuma parti den e son- 
deo algun piscadoman Arubano, kende 
a haya e oportunidad for di gobiemo pa 
siña e manipulacion y condicion di e 
equiponan di pisca di arastre. Durante 
nan exploracion acustico a captura mas 
o menos 80 especie di pisca di cual 30 ta 
bon pa cons ;mo humano. Entrenan tin 
mero, pargo, guanapo, kreeft, cabaron, 
fototo, masbango etc. Gobiemo ta con- 
tento cu e estudio aki y ta spera di pu- 
blica pronto e estudio final y completo. 
E expertonan Peruano ta personanan 
capacita den nan ramo di trabao, con- 

siderando cu nan a haci estudionan si- 
milar pa otro paisnan grandi. 


HOTELNAN 

Mirando e importancia di nos turis- 
mo, e gobiemo actual a laga instala 
banda di e promenadenan na e hotelnan, 
iluminacion modemo v permanente. No 
t’awor cu e hotelnan ta existi o cu tin 
promenadenan (walk way), turistanan ta 
cana for di un hotel pa otro, pero esaki 
ta worde haci ya for di añanan largo 
caba. 

Cuanto biaha durante gobemaeion ante- 
rior cu un turista a worde asalta, horta y 
maltrata, pero nunca nos gobemante- 
nan a haci algo positivo pa mehora e si- 
tuacion aki. Despues cu e gobiemo ac- 
tual a sinta, nan a instala iluminacion- 
nan temporario pa suavisa e situacion. 
Awor tur ta cla y e promenadenan ta 
worde ilumina pa lusnan permanente y 
modemo, dunando e parti di nos boule- 
vard aki un otro vista impresionante. 


A BIN CLA 

Esaki ta pa siguridad di nos bishitante- 
nan. 

AGENTENAN DI SEGURIDAD 
E gobiemo actual no solamente a 
mira e necesidad pa instala lusnan banda 
di e hotelnan, pero tambe a emplea di- 
ferente persona, cu a keda encarga cu 
e seguridad di nos turistanan. Esaki ta 
un paso positivo cu nos gobiemo a tu- 
ma pa mantene e bon nomber cu Amba 
ta posee, como isla liber y sigur. Con- 
tinuamente tin vigilancia banda di e 
hotelnan. Esaki gobiemo insular a haci 
pa evita e tantisimo vanaalismo cu a 
tuma lugar antes. Hopi puntonan cu ta 
importante pa nos turismo cu antes no 
a wordo cumpli cune, awe cu apenas 
algun lunanan di gobemacion, e go- 
biemo actual ta trata na realisa nan ari- 
ba un tempo sumamente corto. 



Iluminacion permanente y moderno banda di e promenadenan canto di nos 
hotelnan luhoso. 

TANKI Dl AWA NA JABURIBARI 
DEN SU FASE FINAL 



Tanki di awa na Jaburibari den su fase final 


Añanan larço habitantenan di Jaburi- 
bari, Papaya, Calabas, Paradera y Tan- 
ki Leendert, mester a soporta scarce- 
dad di awa di kranchi. Den e bario- 
nan aki na cierto oranan di dia, ta cu 


hopi trabao bo ta haya awa pa cu- 
shina, laba panja etc., debi cu e pre- 
sion ta hopi abao. 

G gobiemo actual, tumando na consi- 
deracion e situacion a dicidi di laga 


traha un tanki di awa ariba e cero na 
Jaburibari. 

Esaki lo percura pa aumenta e presion 
y asina alivia e situacion cu hopi fa- 
mia den e barionan aki tin cu pasa a- 
den tur dia. 


KAZERNENAN PA E CUERPO Dl BOMBERQ 

Tanto na San Nicolas, como na 
Oranjestad, construccionnan di e dos 
kazemenan pa e cuerpo di bombero 
di Amba a cuminsa. Cu esaki gobiemo 
a cumpli cu exigencianan di I.C.A.O, 
For di aña 1970 caba e specialista J. 
Lopez-Piña di I.C.A.O. a traha un rap- 
port a peticion di gobiemo, encuanto 
e cuerpo di bomberos na aeropuerto. 
Tambe for di Hulanda a wordo pidi 
consehonan pa mehoracion di e 
cuerpo di bombero y e consehonan a 
worde compila den e Rapport de 
Boer & van Hanelt di 1972. Gobiemo 
hulandes a manda dos persona pa un 
periodo di 3 aña, esta e Señoresnan 
C.E. Heidema y P. Buurman. 

Debi cu e trafico aereo a crece con- 
siderablemente, tabata necesario pa 
a cumpli cu e exigencianan di I.C.A.O. 



Sr. Hilario Ángela a dal e prome moKKei , pa cuminsamento di construccion 
di e edificio di kazerne di bombero pa San Nicolas. 

Tambe pa preveni cualquier incendio 
cu por presenta aki na Aniba, e expan- 
sion di tanto e edificio como di per- 
sonal tabata necesario. 

Miembronan di e gobiemo insular ac- 
tual inmediatamente cu nan a tuma 
gobemacion over, a mira e necesidad 
pa realisa e proyecto aki. 

Gobiemo a emplea mas tanto perso- 
nanan capaz na e departamento di 
bombero y esaki ta nifica cu tur tra- 
bao di bombero ta wordo haci pa 
trahadoman permanente na e cuer- 
po di bombero. Awor e cuerpo di 
bornbero ta bon equipa tanto di per- 
sonal como cu den material. 

Cu esaki gobiemo insular ta prepara 
nos cuerpo di bombero pa preveni cual- 
kier incidente cu por tuma lugar y ta 
capaz pa duna prome ayudo ora esaki 
ta necesario. 



Telefon publico a worde poni oficialmente den servicio na Cer’i Janchi. 
Miembro di Staten, Sr. Frans Figaroa, a haci e prome yamado., saludando 
gezaghebber Sr. F.J. Tromp. Tabata presente diputadonan Pedro Kelly y 
Nel Oduber. 


SANTA CRUZ A HAYA SUCURSAL 
Dl EILANDSONTVANGER 


Pa facilita e pueblo di Santa Cruz, 
den pagamento di awa, telefoon, im- 
puesto etc. gobiemo insular di Aruba a 


habri un sucursal nobo di Eilandsont- 
vanger na Santa Cruz. 

E pueblo di Santa Cmz a wordo yuda 


enormemente cu e oficina aki, debi cu 
e oficina aki ta situa mas central. 



Apertura di Eilandsontvanger nobo na Sta. Cruz. Esaki ta situa den e edificio nobo di Sr. Jendy Croes na Sta. Cruz. 

Den curso di e aña aki e sporthall 
na Santa Cruz lo bin cla. E sporthall 
aki lo yuda enormemente pa mehora 
cierto deportenen cu mester wordo 
practica bao dak. E sporthall aki lo 
tin tur facilidad pa nos deportistanan. 
Den e ultimo añanan interes pa deporte 
aki na Aruba a cay enormemente y 
masha poco a wordo haci pa stimula 
esaki atrobe entre nos pueblo. E gobier- 
no insular actual si ta conciente cu de- 
porte ta forma parti principal di bida di 
un persona en particular y di nos isla en 
general. Tur empeño a wordo haci door 
di gobiemo pa Hulanda a fmancia e 
proyecto aki. E distrito Santa Cmz a 
wordo escohi, debi cu e lugar unda e 
Sporthall a wordo constmi, ta e lugar 
mas centralisa di Aruba. 

Na momento cu e edificio aki bini cla, 
Aruba su deporte tin tur clase di faci- 
lidad y oportunidad pa progresa. 


Miembronan di B.C. y consehero general di gobierno insular a haci un 
bishita di orientacion na e proyecto di “Sporthall“ na Sta. Cruz. 


DIFERENTE PROJECTONAN 
CU PRONTO LO WORDO REALI5A 


Gobiemo insular di Amba ta tra- 
hando duro pa fmalisa e plannan pa 
constmccion di e school pa e barrio 
di Ayo. Ta for di hopi tempo caba 
cu Ayo y vecindario tin problema 
cu educacion escolar di nan huben- 
tud. 

Esaki ta debi cu e distancia for 
di Ayo pa e otro barionan na unda 
si tin schoolnan ta hopi grandi y 
hopi biaha esaki ta trece compli- 
cacion pa e muchanan cu ta bay 
school. 

Cuanto mucha mester lanta hopi 
tempran pa cana distancianan largo 
prome cu nan yega na nan school. 
E muchanan aki, hopi biaha ta yega 
school cansa y sin gracia pa studia. 
Cuanto mucha cu ta biba na Ayo 
y vecindario a wordo perhudica den 
nan estudio, precisamente pa e mo- 
tibonan aki? Pero nunca un gobiemo 
den pasado ni siquiera a percura pa 
mehora e situacion aki. Awor gobiemo 
Insular di Amba ta trahando duro pa 
finalisa e proyecto aki. 

Va e tereno na unda e school lo bin 
situa ta cla y pronto nan ta spera 
di keda cla pa e destaho publico 
tuma lugar y finalmente e constmc- 


cion. Pensando ariba e futuro di e 
muchanan di Ayo y vecindario e 
gobiemo insular a mira e importan- 
cia di e proyecto aki. 

POLICLINICA NA PARADERA 
Gobiemo Insular, mirando e 
necesidad di un policlinica mas ade- 
cuado pa Paradera, pronto lo haci 
e proyecto aki realidad, despues 
di tratamento di e presupuesto. 
Esaki muy en especial ta necesa- 
rio mirando cu e poblacion di 
Paradera ta basta grandi y ta 
creciendo. 

Pronto pueblo di Paradera tin 
su propio policlinica. 

CENTRO DI SALUD PA SAN 
NICOLAS 

Gobierno insular di Amba ya 
caba tin tur plan definitivo pa e 
construccion di e centro di salud 
pa San Nicolas. Cu esaki tur loke 
cu tin di haber cu medico lo 
wordo concentra na un solo lugar. 
Mirando cu San Nicolas ta un dis- 
trito grandi y cu e distancia di 
San Nicolas pa e hospital nobo ta 
mucno leuw, esaki lo ta un alivio grandi 


pa e pueblo di San Nicolas. 

E SEGUNDO EDIFICIO NA ZONA 
LIBER 

Interes pa negoshi den zona liber ta 
creciendo y pronto constmccion pa e 
segundo edificio den zona liber lo cu- 
minsa. Esaki ta un di e proyectonan im- 
portante cu e gobiemonan anterior no 
a dedica mucho atencion na dje, pero 
cu tin un gran balor pa e economia di 
Aruba. 

LUSNAN DI TRAFICO 
Diariamente nos automobilista- 
nan ta encontra nan mes cu bastante 
problema den e trafico di Aruba. 
Den pasado hopi instancianan a pidi 
pa bin cu lusnan di trafico pa mehora 
nos trafico, pero den pasado durante 
e gobemacionnan anterior menos 
caso a wordo haci. E gobiemo insu- 
lar actualmente si a mira e necesidad 
pa mehora e situacion deplorable aki, 
cual nos automobilistanan ta pasa a- 
den tur dia. 

Dia 17 di mei ultimo e trabaonan pa 
instala e lusnan di trafico a wordo ini- 
cia y'muy pronto tur cos lo bay mucho 
mas facil den nos trafico, na momento 
cu e lusnan aki bin cla. 

DIPUTADONAN Dl TERRITDRIO IN5ULAR 01 ARUBA 



Apellido y nomber 
Fecha y lugar di nacemento 
Casa cu 

Fecha y lugar di nacemento 
Fecha di matrimonio 
Nomber di jioenan 


Fécha di nombramento como ambtenaar 


Boekhoudt, Caspar Bemabel, 

3 di februari 1938 na Aruba; 

Hu-A-Ng, Judy Maria Catalina; 

26 di december 1944 na Corsow; 

29 di september 1967 na Corsow; 

Boekhoudt, Byron Gregory, 

Boekhoudt, Guenther Heirich, 

Boekhoudt, Caspar Chaznavid, 

1-10-74, nombra como hoofdcommies den servicio permanente na Departamento pa 
Asuntonan Social y Economico; 

1-10-74, poni na disposicion di Volkscredietbank y Bouwcredietbank di Antiyas 
Hulandes; 

1-7-75, nombra como diputado. 


Apellido y homber 

Fecha y Iugar di nacemento 

Casacu 

Fecha y lugar di nacemento 
Fecha di matrimonio 
Nomber di jioenan 


Fecha di nombramento como ambtenaar 


mr. van der Kuyp, John Henri; 

6 augustus 1944 na Aruba; 

Hensen, Carmelita M.F.; 

6 di september 1943 na Suriname; 

7 di maart 1966 na Aruba; 
van der Kuyp, Nataly M., 
van der Kuyp, Jean-Paul K., 
van der Kuyp, Sharda R.G., 
van der Kuyp, Daniel J., 

1-8-66, den Landsradiodienst (Gobierno Central) 

74-76, dispensacion honroso for di Landsdienst y pa e mesun fecha nombra como 
referendaris den servicio permanente cu derecho ariba pensioen, na Be- 
stuurskantoor; 

22-4-77, pone ariba non-activiteit pa eherce e puesto di diputado. 


Apellido y nomber 

Fecha y lugar di nacemento 

Casacu 

Fecha y lugar di nacemento 
Fecha di matrimonio 
Nomber di jioenan 


Leo, Daniel Ignacio; 

11 di juli na Aruba; 

Croes, Maria; 

15 di augustus 1942 na Aruba; 

18 di april 1964 na Aruba; 

Leo, Francois Pierre, . 

Leo, John Eduard Anthony, 

Leo, Angelique Marie Antoinette, 

Fecha di nombramento como ambtenaar 


3-4-69: commies B den servicio temporal'na D.O.W. 

1-7-71: nombra den servicio permanente cu derecho di pensioen: 
1-7-75: poni ariba non-activiteit pa eherce e puesto di diputado. 


Apellido y nomber 

Fecha y lugar di nacemento 

Casacu 

Fechay iugar di nacemento 
Fecha di matrimonio 
Nomber di jioenan 

Fecha di nombramento como ambtenaar 


Apellido y nombeman 
Fecha y lugar di nacemento 
Casa cu 

Fechay lugar di nacemento 
Fecha di matrimonio 
Nomber di jioe 

Fecha di nombramento como ambtenaar 


Keily, Pedro Pablo; 

19 di october 1941 na Aruba; 

Dijkhoff, Clothilda; 

28 di september 1939 na Aruba; 

28 di juni 1965 na Aruba; 

Kelly, Sheila Clothilda, 

Kelly, André Peter, 

16-5-61, aprendix laborant den servicio temporal na Laboratorio; 

1-3-66, dispensacion honroso como aprendix laborant y entrante e mesun fecha 
nombra como magazijnmeester na Inspectoria di Salubridad Publico na 
Aruba; 

1-10-66, nombra den servicio permanente cu derecho di pensioen; 

16-3-67, retiro honroso for di servicio di Gobierno Central; 

16-3-67, nombra den servicio na Territorio Insular como klerk B na Accountants- 
dienst; 

14-69, promovi como boekhoudkundige ambtenaar lste klasse; 

1-10-70, promovi pa commies A y temporalmente traslada pa ABO; 

14-71, promovi como commies B; 

1-10-71, traslada pa ABO; 

1-11-71, nombra como administrador di Servicio di Telefon; 

224-77, pone ariba non-activiteit pa eherce e puesto di diputado. 

Oduber, Nelson Orlando; 

7 di februari 1947, Aruba; 

Croes, Glenda G.; 

11 di mei 1947 na Aruba; 

22 di juli 1974 na Aruba; 

Oduber, Glenson Sander Urban, 

3-9-65; schrijver B den servicio temporal na Bestuurskantoor. 

1-3-67; nombra den servicio permanente cu derecho di pensioen; 

21-11-67, duna un mandato pa estudio pa un periodo di maximalmente tres aña (GA—1) 

1-10-68, promovi pa klerk B; 

l-7?70, promovi pa adjunct-commies; 

1-8-70, mandato pa estudio alarga' cu tres aña mas pa curso M.O. Staatsinrichting; 
14-1-73, promovi pa commies. Restableci den actividad General y Juridico. 

1-11-74: Promovi pa commies lste klasse; 

1-7-75; poni ariba non-activiteitpa eherce e puesto di diputado. 


Apellido y nomber 
Fechay lugar di nacemento 
Casa cu 

Fecha y lugar di nacemento 
Fecha di matrimonio 
Nomber di jioenan 


Fecha di nombramento como ambtenaar 


ing. Lacle, Roland Hyacint; 

17 di october 1939, Aruba; 

Lacle, Jeanette Editha; 

16 di september 1943 na Aruba; 

20 di april 1965 na Aruba; 

Lacle, Maritza Altagracia, 

Lacle, Ludwig Roland Hyacint, 

Lacle, Egbert Mario Randolf, 

Lacle, Ingela J.C. 

1-9-63, maestro teoria A den servicio temporal 

1-12-67, dispensacion honroso como maestro sin competencia completo y nombra 
entrante e mesun fechacomo adjunct technisch ambtenaar naWEB; 

1-6-68, promovi pa technisch ambtenaar; 

1-10-68, nombra den servicio permanente cu derecho di pensioen; 

1-7-72, promovi pa technische ambtenaar lste klasse; 

1-7-75, poni ariba non-activiteit pa eherce e puesto di diputado. 

Consehero general di Gobierno Insular di Aruba, Sr. Betico Croes. denansa oficial di nos himno y 

bandera. 



Un bista di e debate entre prensa, sindicato y politiconan na Tele-Aruba, en conexion eu Referendum. 







